Թեկնածուներէն Ազատուհի Սիմոնեանի խօսքով՝ ընտրած են այս առեւտուրի կեդրոնները՝ որպէս Երեւանի ամենաբանուկ առեւտրային կեդրոններ, անկախ ատկէ այստեղ կ’այցելեն անոնք, որոնք աւելի մատչելի ապրանք կը փնտռեն: «Մեծ տարածք ունեցող եւ որպէս Երեւանի հին առեւտուրի կեդրոն ընտրած ենք «Փեթակ»ն ու «Սուրմալու»ն: Բացի այդ՝ կ’ուզենք անկեղծ զրոյցի շրջանակներու մէջ հասկնալ, թէ այստեղ ինչ հարցեր կան, որ կարենանք հետագային քննարկել զանոնք եւ համապատասխան լուծումներ որոնել: Կը կարծեմ՝ առեւտուրի կեդրոններուն մէջ պէտք է ըլլան քաղաքակիրթ առեւտուրի պայմաններ: Բնականաբար, խօսքը չ’երթար խիստ ազնուական կեդրոններ ունենալու մասին, այլ միջին կարգի, առնուազն` բարեկարգ, մաքուր, յարմարաւէտ պայմաններով կեդրոններու եւ՛ վաճառողներուն, եւ՛ այցելուներուն համար», ըսաւ Սիմոնեան: